**Nagykovácsi Nagyközség Önkormányzatának**

**Polgármesteri Hivatala**

2094 Nagykovácsi

Kossuth Lajos u. 61.

**Tisztelt Kiszelné Mohos Katalin Polgármester Asszony!**

**Tisztelt Képviselőtestület!**

Önök előtt is ismert, hogy milyen nehéz helyzetben vannak a helyi sportegyesületek a pályahasználat tekintetében, hiszen jóval több területre és pályára, sportolási lehetőségre lenne igénye a jelenlegi korosztályoknak. A **Nagykovácsi Sólymok Sportegyesület** nagyon rugalmasan állt a NUSE sportegyesület kéréséhez a pályahasználat tekintetében, és lemondott a keddi-szerdai főedzésnapok egészpályás edzéstervéről, korosztályokat vont össze félpályára, és a rendkívül nehezen megszületett pályahasználati megállapodás alapján a kisebb korosztályának nem maradt csütörtöki edzéslehetősége. Ezen a megbeszélésen, - melyen Szemesy Barbara Alpolgármester asszony is részt vett, - hogy végül aláírásra kerülhessen a megállapodás, felvetődött, hogy az ingyenes pályahasználatot az U9-es Sólymok focisták a műfűves pályán tudnák igénybe venni csütörtökönként 16:30 és 18:00 óra között.

**Kérem a Tisztelt Polgármester Asszonyt és a Képviselőtestületet, hogy a 2018-2019-es szezonban a pályahasználat nélkül maradt U9-es csapat részére biztosítsák a műfűves pálya ingyenes használatát csütörtökön 16:30 és 18:00 óra között!**

Nagykovácsi, 2018. szeptember 4.

Tisztelettel:

 **Herold István**

 **elnök**

**Nagykovácsi Sólymok SE**